Dnes k nám pricestoval po UMI Plus už druhý telefón z Číny - Le Max 2. Ak Vám jeho výrobca LeEco nič nehovorí, možno Vám napovie niečo LeTv, predchodca ktorý sa na LeEco premenoval. Samotný názov telefónu Le Max hneď naznačuje, že sa nejedná o malý telefón. S 5,7" displejom patrí k tým najväčším, aké sme doteraz testovali a zároveň jeden z najrýchlejších Android telefónov. Plus ďalšia netradičnosť - LeEco Le Max 2 v gold-rose farbe.
LeEco Le Max 2 - Balenie, špecifikácie, dizajn
Malá elegantná čierna krabička a v nej schovaný LeEco Le Max 2.
Príslušenstvo sa nachádza v bočnej a v spodnej časti krabičky, pod telefónom. Nájdeme tu priesvitný plastový obal, rýchlo nabíjačku a spinku na otvorenie SIM slotu. Mnou testovaný kus mal adaptér iba pre čínsky región. Našťastie USB káblik funguje s hociktorým nabíjacím adaptérom, hoci aj z môjho starého HTC Diamond.
Telefón LeEco Max 2 si môžete kúpiť v internetovom obchode Gearbest.
Poteší Vás prítomnosť priesvitného obalu. Síce nižšia kvalita, ale telefón ochráni spoľahlivo.
Špecifikácie
|Rozmery
||156.8 x 77.6 x 8 mm (v x š x h)


|Materiál tela
||hliník


|Hmotnosť
||185g


|Displej
||5,7" s rozlíšením 1440x2560px (515ppi)


|SoC
||4-jadrový Qualcomm Snapdragon 820, 2 x 2,15 GHz Kryo + 2 x 1,6 GHz Kryo


|Grafický čip
||Adreno 530


|RAM
||4GB


|Vstavané úložisko
||32GB


|Podpora pamäťových kariet
||-


|Zadný fotoaparát


21 MP
Natáčanie videa: 2160p@30fps, 1080p@30fps, 720p@120fps
|Predný fotoaparát
||8 MP


|Batéria
||kapacita 3100mAh, nevyberateľná


|SIM
||Dual SIM (Nano)


|LTE
||LTE Cat12 600/150 Mbps


|Konektivita


Bluetooth v4,2 A2DP, LE, aptX
Wi-Fi 802,11 a/b/g/n/ac
USB type C 1.0
|Navigačné systémy
||A-GPS, GLONAS, BDS


|Senzory
||akcelerometer, proximity senzor, kompas, skener odtlačkov, gyroskop


|OS
||Android 6.0 s nadstavbou eUI 5.6


Dizajn
Celohliníková konštrukcia v gold-rose farbe. Osobne si myslím, že prevláda viac ružová než zlatá farba. Pri vypnutom telefóne by ste povedali, že bude mať LeEco Le Max 2 takmer bez okrajový displej. Po zapnutí zistíte, že tomu nie je úplne tak. Jediné, čo by som tu vytkol, sú nezaoblené hrany resp. že nebola použitá technológie 2.5D. Bez zaoblených hrán sú hrany displeja trochu ostré.
Tlačidlo pre zapnutie/vypnutie telefónu sa nachádzajú na pravej strane spolu s tlačidlami na ovládanie hlasitosti.
V spodnej hrane nájdeme len reproduktory. Nejedná sa o stereo reproduktory, ale o kombináciu reproduktor a mikrofón, doplnené o USB typu C. Ak by ste hľadali klasický 3.5mm audio vstup, tak ten u LeEco Le Max 2 nenájdete. Áno, ďalší výrobca, ktorý úplne odstránil klasický audio jack. Ak boli doteraz moje pátrania správne, Le Max 2 bol prvým Android telefónom bez 3.5mm konektoru. Slúchadlá sa pripájajú k telefónu cez redukciu.
LeEco využíva pre slúchadlá technológiu CDLA (Continuous Digital Lossless Audio). V podstate sa jedná o technológiu, ktorá by mala zabrániť strate kvality audia. Aby ste ju v tejto chvíli vedeli využili, museli by ste si zakúpiť slúchadlá od firmy LeEco, ktoré stoja približne 30 eur. Iné firmy už pracujú na slúchadlách, ktoré sa budú dať pripojiť cez USB typu C a budú využívať túto technológiu.
Predná strana telefónu vyzerá omnoho lepšie. Zadnú totiž kazí veľký fotoaparát. Povedal by som, že spolu s Moto Z sériou má Le Max 2 jeden z najväčších fotoaparátov aké na telefónoch nájdete.
Pod fotoaparátom sa nachádza skener odtlačkov. Ten využíva sonickú technológiu od Qualcomm na načítanie odtlačku. Aby tých prekvapení nebolo málo, Le Max 2 disponuje displejom s rozlíšením 2560×1440 pixelov.